text: Masser af oversvømmede sommerhuse
  09 december 2010 kl. 18.08
  Adskillige sommerhuse er lige oversvømmede af vand på grund af frostsprængte vandrør, men ejerne ved det ikke endnu.
  I Henne Strand er flere sommerhuse ramt af vandskader, som ikke er opdaget endnu. Der er lige nu et forbrug på 3000-4000 liter-  i timen. Eneste forklaring må være frostsprængte rør.
  
  Det fosser ud...
  - Det fosser ud, siger Jens Kruse Madsen, driftsleder, Klinting Vandværk, Stausø.
  Det er frustrerende for vandfolkene, at de ikke kan finde husene.
  Det er kommet bag på sommerhusejerne, at vinteren kom så tidligt og er så kold.
  
  140 kubikmeter
  Mange har ikke tappet vandet af anlægget. Andre har sat varme på, men det var ikke nok i det hus, som TV SYD besøgte i dag. fordi vandrøret sidder bag væggen. Men selv om der er varme i rummet - er røret på den anden side af væggen frosset... 
  Familien var heldig: Der var løbet 140 kubikmeter vand ud i huset, og afløbet havde kunnet klare det meste.
  
  Kapløb med tiden
  Men det blev et kapløb med tiden at få lukket, før oversvømmelsen bredte sig. 
  Vandfolkene opfordrer alle husejere til fremover at lukke vandet ud af anlægget, når de forlader sommerhuset. Ellers kan det hurtigt blive dyrt. Jens Kruse Madsen aflæste id ag vandmåleren på et hus, som blev oversvømmret i februar. Måleren viste et forbrug på over 700 kubikmeter. Normalt er forbruget den type sommerhus 30 kubikmeter!
  Og indtil de sidste lækager er fundet, håber Jens Kruse Madsen på, at ejerne vil tjekke deres huse med det samme.
  
  Forsikringen dækker ikke
  De fleste forsikringsselskaber dækker ikke frostsprængte vandrør eller følgeskader, hvis skaden er sket på grund af manglende eller utilstrækkelig opvarmning af boligen, eller hvis der ikke har været nok cirkulation i vandrørene, skriver hjemmesiden Bolius. Her kan du finde flere råd.  
   
  Gode råd om frosne vandrør - Bolius Hjemmeside
  